text: 傅國，字鼎卿，號丹水，晚號雲黃山人，山東青州府臨朐縣軍籍。生平.母朱氏夢鳳入懷而生國，幼慧，七歲作《霜林賦》，累千百言。弱冠領鄉薦，不出，構四友亭，以晉陶潛、唐杜甫、宋蘇軾配，己為四，日嘯詠其中。萬曆二十五年，清兵破瀋陽，遭誣“逾城遁”，被削職。六月，經略熊廷弼上書：“督餉郎中傅國無罪，請復官任事。”七月，以督理遼陽新餉戶部雲南司郎中，仍駐廣寧，總理新舊遼餉。十二月以病乞休，二年正月獲准辭官歸鄉。卜築雲黃山中，置書萬卷，自號雲黃山人，並杜門絕跡城市，再薦不起，惟著述自娛，有《五經中注》、《四書中注》、《鹹平陽秋》、《鹹平刑書》若干卷，以生為臨朐人，欲存一方仿郡縣誌作《昌國艅艎》，為表三、志五十二、傳十二，共十二卷。崇禎甲申時，李自成陷京城，傅國聞之，具公服登樓北望再拜，痛哭幾絕。是時土寇張甚，忽有百餘騎突至，積薪焚其樓，婢子皆逸去，公整衣冠端坐，與圖書具燼焉，時年六十九。著有《雲黃集》、《昌國艅艎》等。家族.祖傅應兆，鄉人推為清毅先生。父傅汝祚，字子延，自號檻亭，邑庠生，累贈戶部郎中、奉政大夫。知縣任遠題其祠主曰“貞介先生”。母朱太宜人。生傅國、傅園、傅圖、傅囧。叔傅汝礪。子傅衡、傅昴，弟子傅翼。弟傅閆，好兵家言，省國至廣寧，時邊事方急，以其策遊說軍中，撫按以為能，欲奏為別帥，護諸將，國為力辭。又治形家，精其藝，自為《壽藏記》一卷。家居與兄國親愛，無夕不懽聚，先國卒。
metadata: erhwenkuo/wikipedia-zhtw
metadata: 傅國
metadata: https://zh.wikipedia.org/wiki?curid=7513136